50.000 børn lever i affald Op mod 50.000 børn lever på bjerge af affald i slumområderne, som bliver oversvømmet i regntiden, og hvert 4. barn i landet dør, inden det fylder fem år. Hver 6. kvinde dør af fødselskomplikationer og over 70 % af befolkningen må leve for under 5,5 kroner om dagen. Verdens værste land Landet bliver på baggrund af disse barske tal kaldt for "Verdens værste land at overleve i". - Det kræver lidt af folks tid, men det kan ændre alt for børnene, siger indsamlingskoordinator Torsten Topbjerg, som lægger til, at tre timers indsamling typisk giver midler til 500 malariabehandlinger eller sikrer skolegang til fire børn i et helt år. Som der ses af disse tal rækker selv det mindste bidrag langt, og bare en smule af din tid gør en stor forskel. Lokale sponsoraftaler I Aalborg har vi været så heldige, at få mange lokale samarbejdspartnere, der bidrager med gode sponsoraftaler til indsamlere, der kan fremvise et indsamlingsdiplom. Gratis adgang Nordjyllands Kunstmuseum giver gratis adgang til deres udstillinger frem til den 7. oktober. Gratis is Paradis i Algade giver alle børn, der har samlet ind, en gratis is på dagen og Aalborg Zoo sætter et årskort på højkant til lodtrækning blandt indsamlerne. Danske Bank tæller op Arkitektur & Design studiet på Gammeltorv ligger lokale til udlevering af indsamlingsbøsserne og Danske Bank stiller igen i år med lokale medarbejdere til optælling af de indsamlede penge i deres afdeling i Algade. Alt sammen så indsamlerne får en god oplevelse ud af dagen. Meld dig som indsamler: www.redbarnet.dk

Opsummering:
Red Barnet afholder landsindsamling den 7. september. 
I år går pengene blandt andet til børnene i Sierra Leone - verdens fattigste land.